**Forbønnsforslag:**

*Forbønn hentet fra Bærekraftsboka[[1]](#footnote-1)*

ML/ L: Gud, du som har gitt liv til alt som yrer og kryper og flyr,

vekk i oss ærefrykt for alt levende.

Hjelp oss å trå varsomt og la mangfoldet leve.

Takk for at alt hører med i helheten.

Lær oss å finne vår plass i din myldrende verden.

Alt og alle i dine hender,

**M: Menighetssvar**

Jesus Kristus, du som ikke gjør forskjell på folk,

gjør oss mer lik deg. Gi oss visdom og vilje til å dele.

La grådigheten gi tapt for rettferd,

og gi oss mot til å ta imot hverandre på tvers av det som skiller oss.

Alt og alle i dine hender,

**M: Menighetssvar**

Hellige Ånd, du som er til stede der mennesker møtes,

gå gjennom våre gater og dans på våre torg.

Hjelp oss å bygge trygge byer med rom for alle.

La planter og trær, håp og framtid spire her vi bor.

Alt og alle i dine hender,

**M: Menighetssvar**

1. <http://bærekraftsboka.no/> [↑](#footnote-ref-1)